
AKCINĖ BENDROVĖ LIETUVOS PAŠTAS 

Tiekėjams pagal sąrašą
CVP IS priemonėmis

DĖL ATSAKYMO (-Ų) Į GAUTĄ (-US) KLAUSIMĄ (-US) 

[bookmark: _Hlk29471233][bookmark: _Hlk64310301][bookmark: _Hlk36203486]Akcinės bendrovės Lietuvos pašto viešųjų pirkimų komisija (toliau – Pirkėjas) vykdydama Paštomatų įrangos, paštomatų programinės įrangos įsigijimo ir paštomatų priežiūros paslaugų pirkimą (pirkimo numeris CVP IS – (5819349) (toliau – Pirkimas), pateikia atsakymą (-us) į gautą (-us) klausimą (-us).

(Siekiant išvengti turinio interpretacijų, tiekėjų klausimai cituojami tiksliai taip, kaip buvo pateikti CVP IS priemonėmis (tekstas neredaguotas)). 

		1 klausimas: 
„Prašome patikslinti, kokie subjektai ir kokio pobūdžio ištekliai pirkimo kontekste laikytini trečiųjų asmenų ištekliais. 
Pirkimo dokumentuose trečiaisiais asmenimis apibrėžiami fiziniai ar juridiniai asmenys, kurių pajėgumais bus pasiremta, tačiau kurie patys tiesiogiai nedalyvauja pirkime ir (ar) sutarties vykdyme. Atsižvelgiant į tai, kad pirkimo objektas apima paštomatų, jų programinės įrangos ir priežiūros paslaugų įsigijimą, kurio įgyvendinimas neišvengiamai susijęs su didele komponentų ir tiekimo grandinės dalyvių įvairove (pvz., žaliavų tiekėjai, atskirų paštomatų komponentų gamintojai, technologinių sprendimų tiekėjai ir pan.), prašome paaiškinti:
1) ar trečiaisiais asmenimis laikytini visi tiekimo grandinės dalyviai, kurių produktai ar komponentai naudojami paštomatų gamyboje; 
2) ar privaloma paraiškoje iš anksto nurodyti visus tokius asmenis, ar tik tuos, kurių ištekliai yra esminiai pirkimo sąlygų atitikčiai; 
3) kaip turėtų būti vertinama situacija, kai tokie tiekimo grandinės subjektai sutarties vykdymo metu keičiasi, tačiau tiekėjas ir toliau užtikrina pirkimo sąlygų įvykdymą savo pajėgumais.
Aiškus šių nuostatų išaiškinimas yra būtinas siekiant užtikrinti vienodą pirkimo sąlygų supratimą, proporcingą tiekėjų pareigų apimtį ir tinkamą pasiūlymų parengimą.“

		Atsakymas į 1 klausimą:
Tiekėjo kvalifikacijos reikalavimų nustatymo metodikos, patvirtintos Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105 „Dėl Tiekėjo kvalifikacijos reikalavimų nustatymo metodikos patvirtinimo“ (aktuali redakcija), 2.3. punkte pateikta Kvalifikacijos reikalavimų sąvoka, kurioje nurodyta, jog „Kvalifikacijos reikalavimai – reikalavimai tiekėjui, nustatomi dėl teisės verstis veikla turėjimo, finansinio ir ekonominio pajėgumo, techninio ir profesinio pajėgumo“. 
Primename, kad Konkurencinio dialogo sąlygų (toliau – Pirkimo sąlygos) priedo Nr. 4 2 punkto lentelėje nustatyti Finansinio ir ekonominio pajėgumo (dėl vidutinių metinių pajamų iš veiklos, su kuria susijęs atliekamas pirkimas) bei Techninio ir profesinio pajėgumo (dėl panašių prekių tiekimo ar panašių paslaugų teikimo patirties) kvalifikacijos reikalavimai (toliau – Kvalifikacijos reikalavimai). 
Kadangi Pirkimo sąlygose nustatyti Kvalifikacijos reikalavimai nėra susiję su Trečiaisiais asmenimis (Pirkimo sąlygų 1.1.27. punktas „Tretieji asmenys – fiziniai ar juridiniai asmenys, kurių pajėgumais bus pasiremta, tačiau jie patys tiesiogiai nedalyvauja pirkime ir/ar sutarties vykdyme. Pirkėjas bet kuriuo Pirkimo procedūrų metu gali paprašyti Tiekėjo pateikti visus ar dalį dokumentų, patvirtinančių Trečiųjų asmenų pajėgumų bei išteklių prieinamumą visą sutarties galiojimo laikotarpį (arba įsipareigojimų vykdymo laikotarpį);“), paraiškoje tiekėjas turi išviešinti tik Ūkio subjektus (Pirkimo sąlygų 1.1.28. punktas „Ūkio subjektas – ūkio subjektas, kurio pajėgumais Tiekėjas remiasi, siekdamas atitikti Pirkimo dokumentuose Perkančiojo subjekto ir / arba Perkančiosios organizacijos nustatytus Kvalifikacijos reikalavimus“) bei Subtiekėjus (Pirkimo sąlygų 1.1.24. punktas „Subtiekėjas – Tiekėjo Sutarties vykdymui planuojamas pasitelkti ūkio subjektas, kuris atliks darbus, tieks prekes ir (ar) teiks paslaugas“).


Pagarbiai,
Viešojo pirkimo komisija

